Diari Oficial de la Generalitat Valenciana


Sumari del DOGV 3589, del 23-09-1999 (1999/8166)

Sentència número 112/1986. Notificació de l'execució.
-----------------------------------------------------

### Dades del document

Número de DOGV
:   3589

Data del DOGV
:   23-09-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8166


Organisme emissor
:   Jutjat de Primera Instància Número 1 d'Alzira

Tipus de document
:   Sentència

Sentència número 112/1986. Notificació de l'execució. [1999/S8166]
  
María de la Dueña Cortés, jutgessa substituta del Jutjat de Primera Instància número 1 d'Alzira i la seua partida, fa saber:
  
Que en aquest jutjat a càrrec meu i amb el número 112/1986, se segueixen les actuacions de judici de menor quantia, a instàncies de Josefa Pellicer Zozaya, representada per la procuradora Araceli Romeu Maldonado, contra Enrique Pepiol Martínez, Carmen Pepiol Vercher i contra els hereus ignorats de María Vercher García, sobre divisió de cosa comuna, en les quals, per resolució d'aquesta data dictada en execució de la sentència ferma dictada en aquest procediment, s'ha acordat traure a la venda en pública subhasta el dia 28 d'octubre de 1999, a les 10.00 hores, en la sala d'audiències d'aquest jutjat.
  
Si el dia assenyalat no poguera celebrar-se la subhasta per causes de força major, se celebraria l'endemà o els dies successius hàbils a la mateixa hora i lloc, si es repetira l'impediment.
  
Les subhastes tindran lloc en la forma i condicions:
  
1. La subhasta es realitzarà a la puja, i no s'admetran licitadors que no cobresquen les dues terceres parts del preu tipus de sis milions de pessetes (6.000.000 pessetes).
  
2. Per a assistir a la subhasta s'haurà de consignar en iniciar-se aquesta en l'entitat bancària autoritzada el 20% del tipus establits.
  
El depòsit es tornarà en finalitzar la subhasta a qui no resulten adjudicataris.
  
El sol·licitant de la subhasta podrà determinar la retenció de les consignacions efectuades pels licitadors que hagueren oferit les postures que queden en segon i tercer lloc, perquè en el supòsit d'interrompre's la primera postura, la determinació es farà després de conéixer les postures.
  
Els copropietaris de l'immoble no depositaran cap quantitat per a prendre part en la subhasta, i podran assistir a aquesta amb la qualitat de cedir la rematada a tercer.
  
3. El que resulte adjudicatari haurà de completar el preu en el termini màxim de vuit dies hàbils a comptar de l'endemà de la celebració de la subhasta.
  
Cas de resultar adjudicatari un dels copropietaris retindrà directament en el còmput total, el seu percentatge de quota de la copropietat.
  
De no completar l'adjudicatari el preu, s'interromprà la subhasta i perdrà l'import de la consignació. Si hi ha segona postura i al sol·licitant de la subhasta li interessa la retenció del depòsit, s'oferirà pel mateix termini, a aquest licitador, i si tampoc completa el preu i hi ha tercera postura amb depòsit retingut, se li oferirà en les mateixes condicions de termini.
  
Els depòsits retinguts es distribuiran per parts proporcionals a la seua quota de copropietat entre els copropietaris que no hagueren interromput la subhasta, si ho sol·liciten dresprés de l'adjudicació definitiva.
  
Si l'adjudicatari en primera postura, en segona o tercera, fóra algun dels copropietaris i no pagara el preu, no podrà tornar a assistir a les següents, ni resultar cessionari de la rematada amb la qualitat de tercer, a més de perdre la seua participació en els depòsits aliens definitivament retinguts.
  
4. Les despeses de la subhasta i de l'escriptura pública de compravenda (notarials, registrals i fiscals) seran de compte de l'adquirent.
  
5. La finca de referència pot visitar-se pels interessats a partir de la data de la publicació d'aquest anunci.
  
6. Les actuacions i el títol de propietat estaran de manifest en la secretaria del jutjat, perquè puguen ser examinats per les persones que vulguen prendre part en la subhasta, i es notificarà als licitadors que s'hauran de conformar amb aquests i no tindran dret a exigir cap altre.
  
7. Les càrrregues i gravàmens anteriors i els preferents si hi haguera, continuaran subsistents, i s'entendrà que el més-dient els accepta i queda subrogat en la responsabilitat d'aquests en destinar-se a la seua extinció el preu de la rematada.
  
8. El sol·licitant de la subhasta es reserva el dret de confirmar-la una vegada acabat l'acte i adjudicada la rematada a l'únic o més-dient, segons el que disposa l'article 2.051 de la Llei d'Enjudiciament Civil.
  
9. S'observarà el que es disposa en els articles 2.051 i següents de la Llei d'Enjudiciament Civil.
  
Béns objecte de la subhasta:
  
Lot primer. Urbana. Casa habitació formada de planta baixa amb pati i dos pisos alts, amb una àrea superficial de 86 metres quadrats i 80 decímetres, també quadrats; situada a la ciutat de Carcaixent, carrer de Sant Francesc d'Asís, número 6, de l'illa trenta-tres, limita al front amb aquest carrer de la seua situació, a la dreta amb la casa i pati dels hereus de Bonifacio García, a l'esquerra amb la de Joaquín Torres Pla i al fons d'Alfonso Oliver. És la finca registral número 11.880 del Registre de la Propietat d'Alzira.
  
La publicació d'aquest edicte de notificació servirà en forma als demandats en cas de no poder-se practicar en la forma ordinària.